Odstúpenie od licenčnej zmluvy
			
FIFO, s.r.o.
Hlinská ul. č. 1, 010 01 Žilina
KIKA, a.s.
Námestie hrdinov č. 12
841 01 Bratislava
Žilina, 15. 6. 2023
Vec: Okamžité odstúpenie od licenčnej zmluvy
Dňa 24. 8. 2022 sme s vami uzatvorili licenčnú zmluvu, na základe ktorej sme vám udelili licenciu na použitie „Služby“ a všetky práva s ňou súvisiace, vlastnícke práva súvisiace s doménami a databázy poskytovaných údajov, ako aj prenajali domény podľa podmienok uvedených v zmluve.
Na základe citovaných skutočností, v súlade s Čl. II ods. 2 a Čl. V nami uzatvorenej licenčnej zmluvy, sme sa dohodli na mesačnej odmene za poskytnutie licencie a za nájom domény, ktorá predstavovala sumu 1 500 € (slovom jedentisícpäťsto eur) mesačne bez DPH, s tým, že splatnosť odmeny bola určená vždy do 15. dňa nasledujúceho kalendárneho mesiaca na základe faktúry autora. Napriek skutočnosti, že sme vám zaslali faktúry za mesiac marec, apríl a máj 2023, žiadna z nich doposiaľ nebola uhradená.
V súlade s ustanovením Čl. 7 ods. 3 citovanej licenčnej zmluvy preto od nej odstupujeme počnúc 31. 7. 2023.
Zároveň žiadame o úhradu nielen spomínaných faktúr, ale aj faktúr, ktoré vám zašleme za mesiac jún a júl 2022. V prípade, že nami uvedené podmienky nesplníte, sme nútení domáhať sa svojich práv voči vašej organizácii súdnou cestou.
	
	konateľ spoločnosti